Περικλής Γαροφάλλου

Ο Περικλής Γαροφάλλου (1885  - 17 Ιουνίου 1977) ήταν Έλληνας πολιτικός. 

 Βιογραφικά στοιχεία 
Γεννήθηκε το 1885. Εργάστηκε ως ναυτικός και ασφαλιστικός πράκτορας.  Υπήρξε οπαδός του Ελευθέριου Βενιζέλου και διορισμένο μέλος του δημοτικού συμβουλίου το 1920. Ε. Χεκίμογλου, Ο Νικόλαος Μάνος και ο Μεσοπόλεμος στη Θεσσαλονίκη, Εταιρεία Μακεδονικών Σπουδών-University Press, Θεσσαλονίκη 2010, σ. 560. Το 1929 εξελέγη υποψήφιος δημοτικός σύμβουλος με το ψηφοδέλτιο Ν. Μάνου, υποστηριζόμενο από το Λαϊκό Κόμμα. αυτόθι, σ. 560 και 576.. Εξελέγη βουλευτής Θεσσαλονίκης το 1936 με το Μεταρρυθμιστικό Εθνικό Κόμμα του Σωτ. Γκοτζαμάνη.  Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 24, αρ. 66). Το 1943 ήταν και πάλι διορισμένο μέλος της ολιγομελούς δημαρχιακής επιτροπής, υπό τον διορισμένο δήμαρχο Γ. Σερεμέτη. Υπό την ιδιότητα αυτή υπέγραψε την απόλυση των εβραίων υπαλλήλων του Δήμου, όταν εκείνοι απελάθηκαν βιαίως στην Πολωνία, μαζί με ολόκληρο τον εβραϊκό πληθυσμό της πόλης.Δημοτικό Αρχείο Θεσσαλονίκης, 1943-44, στο Κέντρο Ιστορίας Θεσσαλονίκης

Πέθανε τον Ιούνιο του 1977.Μακεδονία, φύλλο 19-6-1977, σελ. 3

Παραπομπές

Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με το Μεταρρυθμιστικό Εθνικό Κόμμα